Diskusjon:Sykkelpakking

message: Har aldri hørt det ordet før jeg kom over denne siden. I mine ører høres det ut som man skal pakke en sykkel i en eske. «Pakksykling» klinger bedre, synes jeg. Jaknudsen (diskusjon) 9. jul. 2023 kl. 14:57 (CEST)
replies: text: Hei hei! Jeg har heller aldri hørt begrepet tidligere, men jeg vil nevne at vi ikke skal opprette nye begreper når vi gir en artikkel en tittel. Gjennom søk på nett og i Nasjonalbiblioteket, så forekommer det særdeles få forekomster av «pakksykling». «Sykkelpakking» er noe bedre, men har fortsatt snevert bruk, men er tydelig mye mer anvendt enn «pakksykling». EdoAug (diskusjon) 9. jul. 2023 kl. 15:01 (CEST)
replies: text: :Men spørsmålet er om det er brukt nok til å være et etablert begrep - jeg har mine tvil... Autokefal Dialytiker (diskusjon) 9. jul. 2023 kl. 15:04 (CEST)
replies: text: ::Det kan hende det finnes et bedre begrep, men så langt har jeg ikke tittet. EdoAug (diskusjon) 9. jul. 2023 kl. 15:42 (CEST)
replies: text: :::Merkelig begrep. Får assosiasjoner til en sykkel som skal stappes nedi noe (jfr. soveposepakking). Det siktes åpenbart til oppakning på sykkel, men sykkel-oppakning virker ikke å være et innarbeidet begrep dét heller. Hva med Oppakning (sykkel) - da kan vi ha et mylder av oppakningsartikler. --- Aldebaran (diskusjon) 9. jul. 2023 kl. 16:04 (CEST)

text: :Da synes jeg heller man kalle det «bikepacking» også på norsk. Hverken «sykkelpakking» eller «pakksykkel» er innarbeidet på noen måte. Et annet alternativ kan være «eventyrsykling». Diskusjon om temaet her: https://www.terrengsykkelforumet.no/?ubb=showflat&Number=2344430&page=1 Jaknudsen (diskusjon) 11. jul. 2023 kl. 09:49 (CEST)
replies: text: ::Takk for godt innspill. Jeg har nok oversett det engelske ordets opphav her; ordspillet på Backpacking (ryggsekkturisme) og bikepacking - som muligens kan oversettes med noe sånt som sykkelturisme (som omdirigeres til stubb-artikkelen om tursykling). Kan sykkelturisme være et alternativt begrep? I såfall kan omdirigeringen gjøres om til en artikkel. Mvh --- Aldebaran (diskusjon) 11. jul. 2023 kl. 10:25 (CEST)
replies: text: :::Sykkelturisme synes jeg personlig er et bra begrep :-) Jaknudsen (diskusjon) 13. jul. 2023 kl. 12:37 (CEST)

text: Dette ser ikke ut til å være særlig etablert på norsk. Nb.no har 4 forekomster av ordet, noe som er veldig lite i forhold til mengdene som ligger på NB.no. Hilsen Erik d.y. 13. jul. 2023 kl. 18:32 (CEST)
replies: text: :Hva er "NB.no" (er det "stammespråk" for bokmåls-Wikipedia)? Enig i at sykkelpakking ikke er etablert, men sykkelturisme er utbredt. Ærlig spørsmål: Var det sykkelpakking du refererte til når du ikke fant treff på dette "NB.no"?  Mvh --- Aldebaran (diskusjon) 13. jul. 2023 kl. 21:38 (CEST)
replies: text: ::Beklager litt kryptisk, Nasjonalbiblioteket. https://www.nb.no/search Hilsen Erik d.y. 13. jul. 2023 kl. 21:44 (CEST)
replies: text: :::Den er grei. Du siktet altså til sykkelpakking når du - i likhet med oss andre mente at begrepet ikke er etablert. Jeg foreslår å flytte artikkelen til  Sykkelturisme, siden dette er et etablert begrep (også ved søk på Nasjonalbiblioteket). Noen motforestillinger/andre forslag? Mvh --- Aldebaran (diskusjon) 13. jul. 2023 kl. 21:55 (CEST)
replies: text: ::::Det engelske motstykket handler opplasting av sykkelen med bagasje, altså et snevrere tema enn sykklturisme. Hilsen Erik d.y. 13. jul. 2023 kl. 22:47 (CEST)
replies: text: :::::Vel, jeg er enig i at den engelske artikkelen bikepacking i stor grad (men ikke utelukkende) omhandler selve oppakningsmetodikken på sykkelen - derfor mitt opprinnelige (dårlige) forslag om Oppakning (sykkel). Den tilsvarende franske artikkelen er bredere og omfatter sykkelturisme - slik jeg tolker det. Å være sykkelturist betyr nødvendigvis at bagasjen må fraktes ved hjelp av sykkelen, slik at sykkel-oppakning og sykkelturisme overlapper hverandre i stor grad (ihvertfall på norsk). Dagsturer på sykkel (uten oppakning) er vel kanskje mer i kategorien Tursykling? Engelskspråklig Wikipedia er ikke å betrakte som den "ubestridte fasiten" på absolutt alt i (vår del av) Universet. Dersom vi har et velfungerende/alternativt ord, er det ingen grunn til la andre språks praksis avskjære bruken hos oss. Jamfør ordet døgn som ikke finnes på engelsk eller ikke-nordiske språk. Vi sletter jo ikke artikkelen av den grunn? (spurte han retorisk). Mvh ---Aldebaran (diskusjon) 14. jul. 2023 kl. 01:32 (CEST)
replies: text: ::::::Enig. Men jeg oppfattet intensjonen var å lage en norsk versjon av den engelske bikepacking. Personlig synes jeg en egen artikkel om pakking av bagasje på sykkel er et litt smalt tema. For meg er det helt OK å omarbeide til en større artikkel om tursykling/sykkelturisme, men hør gjerne med flere, dette er ikke mitt felt. Hilsen Erik d.y. 14. jul. 2023 kl. 20:12 (CEST)
replies: text: :::::::Jeg har inntrykk av at deltagerne i diskusjonen her er noenlunde enige om at sykkelpakking er et kunstig fremstilt (oppdiktet) begrep som skurrer i ørene. Jeg er heller ingen ekspert på dette, men tursykling kan jo være småturer som ikke krever noen oppakning (dagstur eller kortere). Enten får vi bruke den engelske betegnelsen "Bikepacking" inntil et norsk begrep er innarbeidet, eller så får vi kalle det sykkelturisme og inkludere tursykling og andre aspekter enn kun oppaknings-relaterte ting (som helt riktig er et VELDIG smalt emne). Mvh --- Aldebaran (diskusjon) 14. jul. 2023 kl. 23:49 (CEST)
replies: text: ::::::::Sykkelpakking er ikke etablert på norsk, mens tursykling og sykkelturism er godt etablerte begreper. Tursykling defineres som ferietur med oppakning, så oppakning er et viktig aspekt ved tursykling.  Hilsen Erik d.y. 15. jul. 2023 kl. 00:07 (CEST)
replies: text: :::::::::Hva med sykkelferie, da dere? Massevis av treff på nb.no: https://www.nb.no/search?q=sykkelferie. Så dét er i alle fall et innarbeidet begrep ... Annelingua (diskusjon) 15. jul. 2023 kl. 00:17 (CEST)
replies: text: :::::::::::Beklager litt treg respons. "Sykkelferie" er godt innarbeidet, men er ikke nødvendigvis ferie med oppakningen på sykkelen. Det kan like gjerne være organiserte reiser der deltagerne sykler forskjellige etapper på racer-sykkel, mens bagasjen blir fraktet av turoperatøren (jamfør artikler om sykkelferie jeg har funnet). Oversettelsen av "Bikepacking" betyr eksplisitt at bagasjen fraktes som oppakning på sykkelen. Derfor mitt forslag "Sykkelturisme" (Backpacking - Bikepacking). Alternativt kan artikkelen flyttes til "Bikepacking" inntil en uomtvistelig parallell er innarbeidet på norsk (PS: "sykkelturisme" er allerede innarbeidet). --- Aldebaran (diskusjon) 20. jul. 2023 kl. 01:08 (CEST)

text: ::::::::::I en av kildene til sykkelpakking-artikkelen (landevei.no) står det: Bikepacking er syklingens svar på «backpacking». Jeg påstår derfor at sykkelturisme er syklingens svar på ryggsekkturisme. Dersom omdirigeringen sykkelturisme slettes, kan denne artikkelen flyttes dit. Alternativt kan jeg kopiere og lime inn manuelt, men da mister vi historikken (med mindre "sykkelpakking" forblir omdirigering, da). Sykkelpakking fremstår uansett som et konstruert "norwenglish" erstatningsord som ikke er innarbeidet her i kångleriket. --- Aldebaran (diskusjon) 17. jul. 2023 kl. 23:12 (CEST)
thread_title:  Sykkelpakking – et godt begrep?